Han er mest kjent for sitt forsvar for den amerikanske historikeren Deborah Lipstadt under rettssaken David Irving anla mot henne. Lipstadt hadde i sin bok fra 1994 kalt Irving en farlig holocaust-benekter. Nå ville Irving ha henne og forlaget Penguin dømt for injurier, enda han hadde benektet at det fantes gasskammer i Auschwitz. Ved å saksøke Lipstadt og forlaget i London, og ikke i USA, oppnådde Irving at det var hun som måtte bevise sannhetsgehalten i det hun hadde skrevet. I USA ville bevisbyrden ha ligget på Irving. Dette var årsaken til at Evans' bok ble gitt ut nettopp i USA. Ingen større forlag turde å gi den ut i Storbritannia, siden Irving truet dem med rettssak. I 2002 våget likevel det lille britiske forlaget Verso å utgi i hjemlandet.